CELEX: E2014P0020
Language: mt
Date: 2014-10-17 00:00:00
Title: Azzjoni mressqa fis- 17 ta’ Ottubru 2014 mill-Awtorità ta’ Sorveljanza tal-EFTA kontra l-Islanda (Il-Kawża E-20/14)

18.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 455/14
            
         Azzjoni mressqa fis-17 ta’ Ottubru 2014 mill-Awtorità ta’ Sorveljanza tal-EFTA kontra l-Islanda
   (Il-Kawża E-20/14)
   (2014/C 455/09)
   Fis-17 ta’ Ottubru 2014 inġiebet azzjoni quddiem il-Qorti tal-EFTA kontra l-Islanda mill-Awtorità ta’ Sorveljanza tal-EFTA, irrappreżentata minn Markus Schneider u Clémence Perrin, li jaġixxu bħala Aġenti tal-Awtorità ta’ Sorveljanza tal-EFTA, Rue Belliard 35, 1040 Brussell, il-Belġju.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li billi ma adottatx il-miżuri meħtieġa biex bħala tali u fiż-żmien stipulat, tagħmel parti mill-ordni legali interna tagħha l-Att imsemmi fil-punt 56x tal-Kapitolu V tal-Anness XIII tal-Ftehim dwar iż-Żona Ekonomika Ewropea (ir-Regolament (KE) Nru 392/2009 tal-Parlament Ewropew u tal-Kunsill tat-23 ta’ April 2009 dwar ir-responabbiltà ta trasportaturi ta’ passiġġieri bil-baħar fil-każ ta’ aċċidenti), kif adattat għall-Ftehim permezz tal-Protokoll 1 tiegħu, l-Islanda ma ssodisfatx l-obbligi tagħha skont l-Artikolu 7 tal-Ftehim.
            
         
               2.
            
            
               Tordna lill-Islanda tħallas l-ispejjeż ta’ dawn il-proċedimenti.
            
         
      L-isfond ġuridiku u fattwali u l-motivi fil-liġi miġjuba bħala sostenn:
   
   
               —
            
            
               L-applikazzjoni tindirizza n-nuqqas tal-Islanda milli tikkonforma, sa mhux aktar tard mid-19 ta’ April 2014, ma’ opinjoni motivata mogħtija mill-Awtorità ta’ Sorveljanza tal-EFTA fid-19 ta Frar 2014 dwar in-nuqqas ta’ dan l-Istat milli jimplimenta fl-ordinament ġuridiku nazzjonali tiegħu, ir-Regolament (KE) Nru 392/2009 tal-Parlament Ewropew u tal-Kunsill tat-23 ta’ April 2009 dwar ir-responsabbiltà ta’ trasportaturi ta’ passiġġieri bil-baħar fil-każ ta’ aċċidenti, kif imsemmi fil-punt 56x tal-kapitolu V tal-Anness XIII tal-Ftehim dwar iż-Żona Ekonomika Ewropea, u kif adattat għal dak il-Ftehim permezz tal-Protokoll 1 tiegħu,
            
         
               —
            
            
               L-Awtorità ta’ Sorveljanza tal-EFTA ssostni li l-Islanda ma ssodisfatx l-obbligi tagħha skont l-Artikolu 7 tal-Ftehim taż-ŻEE billi naqset milli bħala tali tagħmel ir-Regolament parti mill-ordinament ġuridiku intern tagħha fiż-żmien stipulat.